## Izmjene i dopune Programa Hrvatske garancijske agencije za unapređivanje malih poduzetnika

### NN 26/1997 (5.3.1997.), Izmjene i dopune Programa Hrvatske garancijske agencije za unapređivanje malih poduzetnika

# VLADA REPUBLIKE HRVATSKE

Na temelju članka 4. stavka 4. Zakona o Hrvatskoj garancijskoj agenciji
("Narodne novine", br. 29/94 i 106/95), Vlada Republike Hrvatske
je na sjednici održanoj 27. veljače 1997. godine donijela

## **IZMJENE I DOPUNE**

### **PROGRAMA HRVATSKE GARANCIJSKE AGENCIJE ZA UNAPREĐIVANJE MALIH PODUZETNIKA**

1. U Programu Hrvatske garancijske agencije za unapređivanje malih poduzetnika
("Narodne novine", broj 16/95), u točki 1., stavak 1. mijenja
se i glasi:

Svrha programa je ostvarivanje gospodarske politike u području unapređivanja
poduzetništva razvojem privatnih trgovačkih društava, trgovaca pojedinaca,
obrtnika, individualnih poljoprivrednika, zadruga i zadrugara te drugih
pravnih i fizičkih osoba koje se bave privatnom gospodarskom djelatnošću
(u daljnjem tekstu: malih poduzetnika).

2. U točki 1. stavku 2., prva alineja mijenja se i glasi:

- izdavanje garancija za kredite koje su banke, štedionice i druge pravne
osobe - kreditori odobrile malim poduzetnicima (u daljnjem tekstu: garancije)
i.

3. U točki 1. stavku 2., druga alineja mijenja se i glasi:

- dodjeljivanje potpore za smanjenje troškova kredita odobrenim malim
poduzetnicima od strane banaka, štedionica i drugih pravnih osoba - kreditora
(u daljnjem tekstu: potpora)..

4. U točki 3. stavku 4., druga alineja mijenja se i glasi:

- nabavu obrtnog kapitala u vrijednosti većoj od 20% iznosa kredita.

U izuzetnim slučajevima, uz pismenu suglasnost nadležnog ministarstva,
udio obrtnog kapitala u ukupnom iznosu kredita može biti i veći..

5. U točki 3. iza stavka 4. dodaje se novi stavak 5. koji glasi:

Kriterije i prioritete za izdavanje garancije određuje Hrvatska garancijska
agencija u suradnji s nadležnim institucijama Republike Hrvatske..

6. U točki 4.1., stavak 2. mijenja se i glasi:

U izuzetnim slučajevima, uz pismenu suglasnost nadležnog ministarstva,
i za kredite višeg iznosa može se preuzeti garancija u visini od 80% dokumentiranih
nenaplaćenih potraživanja po osnovi kredita..

7. U točki 4.1., stavak 5. mijenja se i glasi:

Visina naknade za izdane garancije iznosi 0,95% od vrijednosti iznosa
glavnice kredita, naplaćuje se jednokratno, a mijenjaju se u skladu s godišnjim
planom aktivnosti HGA..

8. U točki 4.2., stavak 2. mijenja se i glasi:

Potpora se može dodijeliti u iznosu najviše od 8% od iznosa kredita,
ali najviše do iznosa od 14.000,00 kuna..

9. U točki 4.3. riječi na kraju rečenice: iznosa kredita do 185.000,00
kuna za potporu. mijenjaju se i glase: i potpore do iznosa od 14.000,00
kn..

10. U cijelom tekstu Programa Hrvatske garancijske agencije za unapređivanje
malih poduzetnika ("Narodne novine", broj 16/95), riječi: banke
i štedionice mijenjaju se i glase: "kreditori".

11. Ove Izmjene i dopune Programa Hrvatske garancijske agencije za unapređivanje
malih poduzetnika objavit će se u "Narodnim novinama."

Klasa: 450-02/97-01/01
Urbroj: 5030116-97-3
Zagreb, 27. veljače 1997.

Potpredsjednik
**mr. Borislav Škegro,** v. r.

Izmjene i dopune, NN 26/1997-331